PMIndiaData/PMIndiaSum huggingface dataset:
नीदरलैंड यात्रा के दौरान प्रधानमंत्री का प्रेस वक्‍तव्‍य

महामहिम प्रधानमंत्री मार्क रूट, जून 2015 में मुझे भारत में आपका स्‍वागत करने का अवसर मिला था। उस समय मैंने कहा था कि जून में आमतौर पर भारत में काफी गर्मी होती है, लेकिन इतनी गर्मी के बावजूद आपने उसी महीने भारत आने का निर्णय लिया जिससे हमारे द्विपक्षीय संबंधों के प्रति आपकी प्रतिबद्धता जाहिर होती है। उसके ठीक दो साल बाद आज मैं भी जून के महीने में ही नीदरलैंड आया हूं, लेकिन जहां तक तापमान का सवाल है तो दिल्‍ली और हेग के बीच निश्चित रूप से काफी अंतर है। यह लगभग रात और दिन की तरह है। मैं देख सकता हूं कि यहां का मौसम काफी सुहाना है। महानुभाव, सबसे पहले मैं आपको धन्‍यवाद देना चाहता हूं और न केवल मेरा बल्कि मेरे पूरे प्रतिनिधिमंडल का गर्मजोशी से स्वागत के लिए आभार व्यक्त करना चाहता हूं। इस गर्मजोशी से स्वागत के माध्यम से आपने भारतीय लोगों के लिए गर्मजोशी से भावनाओं को व्यक्त किया है। महामहिम, मेरा यह नीदरलैंड दौरा बहुत कम समय में तय किया गया था और लेकिन मुझे यह याद रखना होगा कि जिस तरह से इस यात्रा का आयोजन किया गया है, वैसे ही आपने इतने कम समय में न केवल इस यात्रा के लिए अपनी सहमति दी बल्कि इसके साथ काफी ठोस कार्यक्रम को भी रखा गया है और यह बेहद परिणामोन्‍मुख कार्यक्रम है। मैं आपके नेतृत्‍व की सराहना करता हूं और मैं समझता हूं कि इससे आपकी उत्‍कृष्‍ट नेतृत्‍व क्षमता प्रदर्शित होती है। महामहिम, आप बिल्कुल सही हैं, भारत और नीदरलैंड के बीच संबंध सदियों पुराने हैं और हमारे दोनों देश हमेशा से उन्‍हें कहीं अधिक गहराई देना और करीबी बनाना चाहते हैं। महामहिम, जैसा आपने कहा है कि इस वर्ष हम भारत और नीदरलैंड के बीच राजनयिक संबंधों की स्थापना की 70वीं वर्षगांठ मना रहे हैं और इसलिए यह बिल्कुल स्वाभाविक है कि हम अपने द्विपक्षीय संबंधों पर कहीं अधिक ध्‍यान केंद्रित करें। आज की दुनिया एक-दूसरे पर निर्भर और एक-दूसरे से जुड़ी हुई दुनिया है। इसलिए यह बिल्कुल स्वाभाविक है कि हमारे विचार-विमर्श में हम न केवल द्विपक्षीय मुद्दों पर बल्कि अंतर्राष्ट्रीय महत्व के मुद्दों पर भी चर्चा करें। जहां तक अंतरराष्ट्रीय मुद्दों का सवाल है, हमारे दोनों देशों के विचार काफी हद तक एक जैसे हैं और नीदरलैंड की मदद से ही भारत ने पिछले साल एमटीसीआर की सदस्यता सफलतापूर्वक हासिल की और इसके लिए मैं आपको हार्दिक धन्यवाद देना चाहता हूं। जहां तक द्विपक्षीय निवेश का संबंध है, अब तक नीदरलैंड विदेशी प्रत्यक्ष निवेश का पांचवां सबसे बड़ा स्रोत बना हुआ है। वास्तव में पिछले तीन वर्षों के दौरान यह विदेशी प्रत्यक्ष निवेश का तीसरा सबसे बड़ा स्रोत था। मुझे नहीं लगता कि इस तथ्य को दोहराने की कोई आवश्यकता है कि भारत के आर्थिक विकास में, विकास के लिए हमारी प्राथमिकताओं में, नीदरलैंड एक स्‍वाभाविक भागीदार है। आज हमें डच कंपनियों के मुख्य कार्यकारी अधिकारियों के साथ बैठक करने का भी अवसर मिलेगा और मुझे उम्मीद है कि भारत के संबंध में उनका सकारात्मक दृष्टिकोण बरकरार रहेगा और मैं उनके विचारों को सुनने के लिए उत्सुक हूं। आज मुझे नीदरलैंड में रहने वाले भारतीय मूल के लोगों से मिलने का भी अवसर मिलेगा। यहां रहने वाले भारतीय समुदाय दो देशों के बीच एक जीवंत लिंक और पुल के रूप में मौजूद हैं। लोगों से लोगों के संपर्क को और अधिक मजबूत करने का भी हमारा प्रयास है। वास्‍तव में मेरे लिए यह अच्छा सौभाग्य है कि मैं भी महामहिम राजा और महामहिम रानी से भी मुलाकात करूंगा और वास्तव में मैं उनके साथ मुलाकात के लिए उत्सुक हूं। मैं एक बार फिर प्रधानमंत्री रूट, उनकी सरकार और नीदरलैंड के लोगों के लिए हार्दिक आभार व्यक्त करता हूं। धन्‍यवाद।
प्रधानमंत्री ने श्री मैथ्रिपाला सिरिसेना और श्रीलंका की जनता को बधाई दी

प्रधानमंत्री श्री नरेन्‍द्र मोदी ने श्री मैथ्रिपाला सिरिसेना से बातचीत कर उन्‍हें तथा श्रीलंका की जनता को शांतिपूर्ण एवं लोकतांत्रिक चुनावी प्रक्रिया के लिए बधाई दी है। प्रधानमंत्री ने कहा, “मैंने श्री मैथ्रिपाला सिरिसेना से बातचीत कर उन्‍हें बधाई दी है। मैंने शांतिपूर्ण एवं लोकतांत्रिक चुनावी प्रक्रिया के लिए श्रीलंका की जनता को भी बधाई दी है। एक घनिष्‍ठ सहयोगी और पड़ोसी होने के नाते, श्रीलंका में शांति, विकास और समृद्धि के लिए भारत अपने समर्थन तथा निरंतर एकजुटता को दोहराता है।”
प्रधानमंत्री ने अफगानिस्‍तान में आतंकी हमले की कड़ी निंदा की

प्रधानमंत्री श्री नरेन्‍द्र मोदी ने अफगानिस्‍तान के मजार-ए-शरीफ में आतंकी हमले की कड़ी निंदा की है। प्रधानमंत्री ने कहा, ‘मजार-ए-शरीफ में कायरतापूर्ण आतंकी हमले की कड़ी निंदा करता हूं। अपने प्रियजनों को खोने वाले परिवारों के प्रति प्रार्थना और संवेदना व्‍यक्‍त करता हूं।’
विश्‍व जैव ईंधन दिवस के अवसर पर प्रधानमंत्री ने एक कार्यक्रम को संबोधित किया

प्रधानमंत्री श्री नरेन्‍द्र मोदी ने विश्‍व जैव ईंधन दिवस के अवसर पर आज यहां किसानों, वैज्ञानिकों, उद्यमियों, छात्रों, सरकारी अधिकारियों और जनप्रतिनिधियों की एक विविध जनसभा को संबोधित किया। श्री मोदी ने इस अवसर पर कहा कि जैव ईंधन से 21 वीं सदी में भारत को एक नयी गति मिल सकती है। उन्‍होंने कहा कि‍ फसलों से बनाया जाने वाला जैव ईंधन गांवों और शहरों दोंनों स्‍थानों में रहने वाले लोगों के जीवन में बड़ा बदलाव ला सकता है। प्रधानमंत्री ने कहा कि जैव ईंधन से एथनॉल बनाने की पहल श्री अटल बिहार वाजपेयी के प्रधानमंत्री रहने के दौरान हुयी थी। एथनॉल ब्‍लेंडिंग कार्यक्रम की रूप रेखा वर्ष 2014 के बाद तैयार की गयी। इस पहल से न केवल किसानों को फायदा हुआ बल्कि इससे बीते साल 4 हजार करोड़ रूपए की विदेशी मुद्रा की भी बचत हुयी। अगले चार वर्षों में इसे 12 हजार करेाड़ रूपए तक पहुंचाने का लक्ष्‍य रखा गया है। प्रधानमंत्री ने कहा कि बायोमास को जैव ईंधन में बदलने के लिए केन्‍द्र सरकार बड़े स्तर पर निवेश कर रही है। देशभर में12 आधुनिक रिफाइनरी बनाने की योजना है। इससे बड़ी संख्‍या में रोजगार के अवसर उपलब्ध होंगे। उन्होंने कहा कि आज जनधन,वनधन और गोबरधन जैसी योजनायों से गरीबों, किसानों, आदिवासियों के जीवन में व्यापक बदलाव के लाने में मदद मिल रही है। उन्‍होंने कहा कि जैव ईंधन की बड़े बदलाव लाने की क्षमता का सदुपयोग इसमें छात्रों, शिक्षकों,वैज्ञानिकों, उद्यमियों और आम जन की भागीदारी से ही संभव है। उन्‍होंने उपस्थित लोगों से जैव ईंधन के फायदे ग्रामीण क्षेत्रों तक पहुंचाने में मदद करने की अपील की। प्रधानमंत्री ने इस अवसर पर “राष्‍ट्रीय जैव ईंधन नीति 2018” की पुस्तिका का विमोचन किया। साथ ही उन्‍होंने पर्यावरण मंत्रालय के डिज़िटल प्लेटफार्म “परिवेश” का भी शुभारंभ किया।
प्रधानमंत्री ने दृष्टि बाधित लोगों के अनुकूल सिक्कों की नई श्रृंखला जारी की

प्रधानमंत्री श्री नरेन्द्र मोदी ने आज नई दिल्ली में दृष्टि बाधित लोगों के अनुकूल सिक्कों की नई श्रृंखलाओं को जारी किया। ये सिक्के एक रुपए, दो रुपए, पांच रुपए, दस रुपए और बीस रुपए मूल्य के हैं और इन्हें नई श्रृंखलाओं के हिस्से के रूप में जारी किया गया है। 7 लोक कल्याण मार्ग पर आयोजित एक समारोह में दृष्टि बाधित बच्चे विशेष रूप से आमंत्रित किए गए थे। प्रधानमंत्री ने उनके आगमन पर प्रसन्नता व्यक्त की और उनसे बातचीत का अवसर देने के लिए उन्हें धन्यवाद दिया। प्रधानमंत्री ने नई श्रृंखलाओं को जारी करते हुए कहा कि केन्द्र सरकार अंतिम छोर और अंतिम व्यक्ति तक पहुंचने के विजन से निर्देशित है। उन्होंने कहा कि सिक्कों की नई श्रृंखला इस विजन को ध्यान में रखते हुए डिजाइन और जारी की गई हैं। प्रधानमंत्री ने कहा कि विभिन्न विभेदकारी विशेषताओं के साथ नए सिक्के दृष्टि बाधित लोगों के लिए सहायक होंगे। सिक्कों की नई श्रृंखलाएं दृष्टि बाधित लोगों का अभिनंदन करेगी और उनमें विश्वास की भावना भरेंगी। प्रधानमंत्री ने दिव्यांग समुदाय के कल्याण के लिए केन्द्र सरकार द्वारा उठाए गए विभिन्न कदमों की चर्चा की। उन्होंने कहा कि प्रत्येक पहल को दिव्यांग अनुकूल बनाने के लिए केन्द्र सरकार संवेदनशील है। प्रधानमंत्री ने सिक्कों की डिजाइनिंग के लिए राष्ट्रीय डिजाइन संस्थान, सिक्योरिटी प्रिंटिंग एंड मिंटिंग कॉरपोरेशन ऑफ इंडिया लिमिटेड तथा वित्त मंत्रालय को नये सिक्के लाने के लिए धन्यवाद दिया। प्रधानमंत्री से बातचीत के दौरान बच्चों ने सिक्कों की नई श्रृंखला जारी करने के लिए प्रधानमंत्री को धन्यवाद दिया। बच्चों ने कहा कि इन सिक्कों से उनके दैनिक कामकाज में काफी मदद मिलेगी। नई श्रृंखलाओं के सिक्कों में कई नई विशेषताएं शामिल की गई हैं, ताकि दृष्टि बाधित लोगों के उपयोग के लिए आसान हो। सिक्कों के आकार और भार कम से अधिक मूल्य के सिक्कों के अनुसार हैं। बीस रुपये मूल्य का नया सिक्का 12 दिशाओं का होगा और इसमें किसी तरह का नुकीला कटाव नहीं होगा। शेष मूल्य के सिक्के गोल आकार के होंगे। इस अवसर पर केन्द्रीय वित्त मंत्री श्री अरुण जेटली और वित्त राज्य मंत्री श्री पोन राधाकृष्णन उपस्थित थे।
प्रधानमंत्री ने उत्‍तर प्रदेश में रेल दुर्घटना में मारे गए लोगों के परिजनों को प्रधानमंत्री राष्‍ट्रीय आपदा कोष से दो लाख रुपये और गंभीर रूप से घायलों को 50 हजार रुपये की राशि देने की घोषणा की

प्रधानमंत्री ने उत्‍तर प्रदेश में रेल दुर्घटना में मारे गए लोगों के परिजनों को राष्‍ट्रीय आपदा कोष से दो लाख रुपये और गंभीर रूप से घायलों को 50 हजार रुपये की राशि प्रधानमंत्री देने की घोषणा की। यह राशि रेलवे द्वारा घोषित की गई किसी भी सहायता के अलावा है।
मंत्रिमंडल को भारत और जापान के बीच रेशम कीट और रेशम उद्योग के क्षेत्र में सहयोग आधारित अनुसंधान के लिए सहमति-पत्र के बारे में बताया गया

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमंडल को भारत और जापान के बीच रेशम कीट और रेशम उद्योग के क्षेत्र में केन्‍द्रीय रेशम बोर्ड (सीएसबी), भारत और नेशनल इंस्‍टीट्यूट ऑफ एग्रो-बॉयोलॉजिकल साइंसेस (एनआईएएस), जापान के बीच सहयोग आधारित अनुसंधान के लिए सहमति-पत्र के बारे में बताया गया। भारतीय कटिबंधीय क्षेत्र की स्‍थितियों के लिए उपयुक्‍त रेशम कीट के प्रोलीफिक बीवोल्‍टाइन हाइब्रिड विकसित करने के लिए एक सहयोग आधारित अनुसंधान की शुरूआत को लेकर सीएसबी और एनआईएएस के बीच 11 नवम्‍बर, 2016 को सहमति-पत्र पर हस्‍ताक्षर किए गए थे। यह सहमति-पत्र वैज्ञानिक और प्रौद्योगिकीय प्रकृति का है। इससे प्रोलीफिक हाइब्रिड रेशम कीट विकसित करने में मदद मिलेगी, जिससे निर्माण क्षमता में सुधार होने के साथ-साथ भारतीय रेशम उद्योग की गुणवत्‍ता बढ़ेगी तथा इससे रेशम और रेशम उत्‍पादों के निर्यात में भी वृद्धि होगी। ऐसी उम्‍मीद है कि सहमति-पत्र के बाद, भारतीय वस्‍त्र और परिधान उद्योग विश्‍वस्‍तरीय रेशम और रेशम उत्‍पादों को तैयार करने में समर्थ होगा। गुणवत्‍ता और उत्‍पादकता में सुधार के बल पर अंतत: रेशम उत्‍पादों का निर्यात बढ़ेगा।
प्रधानमंत्री ने पंडित धर्मशील चतुर्वेदी के निधन पर शोक जताया

प्रधानमंत्री श्री नरेंद्र मोदी ने प्रख्या त चिंतक, लेखक और पत्रकार पंडित धर्मशील चुतर्वेदी के निधन पर शोक व्यरक्त् किया है। अपने संदेश में प्रधानमंत्री ने कहा है:- ‘’काशी से प्रख्याकत चिंतक, लेखक और पत्रकार पंडित धर्मशील चुतर्वेदी के निधन का समाचार मिला, मेरी संवेदनाएं। पंडित धर्मशील चुतर्वेदी के लेखन में सटीकता, हास और परिहास शामिल रहता था, जिसके चलते उनके पाठकों की संख्या अत्याधिक व्या पक थी। उनकी रिक्त ता सदैव महसूस होगी।‘’
मंत्रिमंडल ने चाबहार बंदरगाह के विकास के लिए ईरान को 1500 लाख अमेरिकी डॉलर के कर्ज के प्रावधान को मंजूरी दी

प्रधानमंत्री श्री नरेन्‍द्र मोदी की अध्‍यक्षता में मंत्रिमंडल की हुई बैठक ने चाबहार बंदरगाह के विकास के लिए ईरान को 1500 लाख अमेरिकी डॉलर के कर्ज के प्रावधान और संचालन के जहाजरानी के प्रस्‍ताव को मंजूरी दे दी है। चाबहार ईरान में फारस की खाड़ी के बाहर है। यह बंदरगाह अपने इलाके में सामुद्रिक व्‍यवसाय को बढ़ावा देने में मदद करेगा। इस परियोजना पर भारत इस क्षेत्र के देशों और ईरान के साथ व्‍यापार और निवेश बढ़ाने के लिए वार्ता कर रहा है, खासतौर से अफगानिस्‍तान के साथ और इस क्षेत्र में भारतीय कंपनियों को अपने पैर जमाने में मदद देने के लिए। इस आशय के एक समझौता ज्ञापन पर जहाजरानी, सड़क एवं परिवहन और राजमार्ग मंत्री तथा ईरान के उनके समकक्ष ने हस्‍ताक्षर किए। समझौता ज्ञापन के अनुसार चाबहार बंदरगाह के पहले चरण में भारत दो बर्थ को सुसज्ज्ति करेगा और इसका संचालन करेगा। इस साल के लीज के तहत इस पर भारत को 85.5 मीलियन अमेरिकी डॉलर की पूंजी निवेश करना है जिसका राजस्‍व सालाना 22.95 मीलियन अमेरिकी डॉलर होगा। दस साल पूरा हो जाने पर साज- सज्‍जा का मालिकाना हक ईरान को दे दिया जाएगा या पारस्‍परिक समझौते के तहत इसमें विस्‍तार भी किया जा सकता है। समझौता ज्ञापन के मुताबिक ईरान की ओर से 1500 लाख अमेरिकी डॉलर के कर्ज प्रवाधान का आग्रह किया गया था। समझौता ज्ञापन के अनुसार इन दो बर्थों का संचालन अनुबंध पर हस्‍ताक्षर होने के अधिकतम 18 महीने के बाद शुरू हो जाएगा। ये दोनों बर्थें का संचालन इंडिया पोर्ट्स ग्‍लोबल प्राइवेट लिमिटेड द्वारा किया जाएगा। इंडिया पोर्ट्स ग्‍लोबल प्राइवेट लिमिटेड का विकास जवाहरलाल नेहरू पोर्ट्स और कांडला पोर्ट्स ट्रस्‍ट द्वारा किया गया है। ये दोनों बड़े बंदरगाह जहाजरानी मंत्रालय के तहत काम कर रहे हैं। केन्‍द्रीय मंत्रिमंडल ने अंतिम अनुबंध को स्‍वीकृत करने और परियोजना के क्रियान्‍वयन में किसी तरह के विवाद को हल करने के लिए वित्‍त मंत्रालय,विदेश मंत्रालय और जहाजरानी मंत्रालय को अधिकृत किया है। मंत्रिमंडल ने ईरान में चाबहार बंदरगाह के विकास परियोजना से संबंधित गतिविधियों के लिए जहाजरानी मंत्रालय को ईरान में एक कंपनी बनाने के लिए भी अधिकृत किया है।
प्रधानमंत्री ने हरियाणा के लोगों को राज्य के स्थापना दिवस पर हार्दिक शुभकामनाएं दी

प्रधानमंत्री श्री नरेन्द्र मोदी ने हरियाणा के लोगों को राज्य के स्थापना दिवस पर हार्दिक शुभकामनाएं दी हैं। प्रधानमंत्रीने कहा, “भारतीय इतिहास में अहम स्थान रखने वाले हरियाणा के सभी निवासियों को राज्य के स्थापना दिवस की हार्दिक बधाई। समृद्धि और प्रगति का प्रतीक यह प्रदेश उन्नति के नए–नए कीर्तिमान बनाता रहे।”
कैबिनेट ने भारतीय प्रतिस्पर्धा आयोग और मॉरीशस के प्रतिस्पर्धा आयोग के बीच समझौता ज्ञापन को मंजूरी दी

प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने प्रतिस्पर्धा कानून एवं नीति के क्षेत्र में सहयोग को बढ़ावा देने तथा सशक्त करने के लिए भारतीय प्रतिस्पर्धा आयोग (सीसीआई) तथा मॉरीशस के प्रतिस्पर्धा आयोग (सीसीएम) के बीच समझौता ज्ञापन (एमओयू) पर हस्ताक्षर करने को अपनी मंजूरी दे दी है। कार्यान्वयन की रणनीति और लक्ष्य इस समझौते का उद्देश्य सूचना के आदान-प्रदान, सर्वोत्तम प्रथाओं को साझा करने तथा क्षमता निर्माण संबंधी पहलों के माध्यम से प्रतिस्पर्धा कानून और नीति के मामलों में सहयोग को बढ़ावा देना और उसे सशक्त करना है। इसका उद्देश्य तकनीकी सहयोग, अनुभव साझा करने तथा प्रवर्तन सहयोग जैसे क्षेत्रों में आपसी सहयोग को बढ़ावा देना है। इसके फलस्वरूप उपभोक्ताओं को बड़े पैमाने पर लाभ होगा और इक्विटी तथा समावेशिता को बढ़ावा मिलेगा। प्रभाव: सीसीआई और सीसीएम के बीच समझौता ज्ञापन से उम्मीद है कि: (ए) यह अंतरराष्ट्रीय व्यापार को प्रभावित करने वाले प्रतिस्पर्धा-विरोधी प्रतिबंधों का समाधान करेगा; (बी) इससे सीसीआई द्वारा प्रतिस्पर्धा अधिनियम, 2002 के कार्यान्वयन में सुधार होगा; (सी) यह प्रतिस्पर्धा नीति की समझ को बढ़ावा देगा; (डी) इससे क्षमता निर्माण होगा; व (ई) राजनयिक लाभ प्राप्त होगा; इस समझौता ज्ञापन के माध्यम से भारत की ओर से कॉरपोरेट कार्य मंत्रालय तथा भारतीय प्रतिस्पर्धा आयोग और दूसरी तरफ, मॉरीशस प्रतिस्पर्धा आयोग प्रमुख रूप से लाभान्वित होंगे। पृष्ठभूमि: प्रतिस्पर्धा अधिनियम, 2002 की धारा 18, सीसीआई को अधिनियम के तहत अपने कर्तव्यों का निर्वहन करने या अपने कार्य करने के उद्देश्य से किसी भी देश की किसी भी एजेंसी के साथ कोई भी ज्ञापन या व्यवस्था करने की अनुमति देती है।
प्रधानमंत्री ने भारत के प्रथम प्रधानमंत्री पंडित जवाहर लाल नेहरू को उनकी जयंती पर श्रद्धांजलि दी

प्रधानमंत्री श्री नरेन्द्र मोदी ने भारत के प्रथम प्रधानमंत्री पंडित जवाहर लाल नेहरू को उनकी जयंती पर श्रद्धांजलि दी। प्रधानमंत्री ने कहा, “प्रथम प्रधानमंत्री पंडित जवाहर लाल नेहरु को उनकी जयंती पर हम उनको नमन करते हैं। हम स्वतंत्रता संग्राम में उनके योगदान और प्रधानमंत्री के रूप में उनके कार्यकाल को याद करते हैं।”
प्रधानमंत्री ने मेघालय के पूर्व राज्यपाल श्री एम एम जैकोब के निधन पर दुख व्यक्त किया है

प्रधानमंत्री ने कहा, ‘ मेघालय के पूर्व राज्यपाल श्री एम एम जैकोब के निधन पर दुखी हूं। उन्होंने एक सांसद, मंत्री एवं राज्यपाल के रूप में राष्ट्र को उल्लेखनीय योगदान दिया। उन्होंने केरल के विकास के लिए व्यापक रूप से कार्य किया। दुख के इन क्षणों में मेरी संवेदनाएं उनके परिवारजनों एवं शुभेच्छुओं के साथ हैं।‘
प्रधानमंत्री ने एफआईजी विश्‍व चैलेंज कप की वॉल्‍ट स्‍पर्धा में स्‍वर्ण पदक जीतने पर दीपा कर्माकर को बधाई दी

प्रधानमंत्री श्री नरेन्‍द्र मोदी ने एफआईजी विश्‍व चैलेंज कप की वॉल्‍ट स्‍पर्धा में स्‍वर्ण पदक जीतने पर दीपा कर्माकर को बधाई दी है। प्रधानमंत्री ने कहा, ‘भारत को दीपा कर्माकर पर गर्व है! तुर्की के मर्सिन में आयोजित एफआईजी विश्‍व चैलेंज कप की वॉल्‍ट स्‍पर्धा में सम्‍मानित स्‍वर्ण पदक जीतने पर उन्‍हें बधाई। यह जीत उनकी दृढ़ता और कभी न हार मानने वाले जज्‍़बे का अनुकरणीय उदाहरण है।’
ब्रिटेन के फॉरेन सेक्रेटरी द राइट ऑनरेबल बोरिस जॉनसन ने की प्रधानमंत्री से मुलाकात

ब्रिटेन के विदेश एवं राष्ट्रमंडल मामलों के सेक्रेटरी ऑफ स्टेट द राइट ऑनरेबल बोरिस जॉनसन ने आज प्रधामंत्री श्री नरेन्द्र मोदी से मुलाकात की। प्रधानमंत्री ने नवंबर 2015 में, जब श्री जॉनसन लंदन के मेयर थे, अपनी ब्रिटेन यात्रा के दौरान उनसे हुई पिछली मुलाकात को याद किया और फॉरेन सेक्रेटरी के रूप में उनकी नियुक्ति पर उन्हें बधाई दी। प्रधानमंत्री ने कहा कि नवंबर 2016 में ब्रिटेन की प्रधानमंत्री थेरेसा मे की भारत यात्रा ने आने वाले दिनों में भारत-ब्रिटेन संबंधों के मार्गदर्शन के लिए आवश्यक ढांचा तैयार कर दिया है। प्रधानमंत्री ने विभिन्न क्षेत्रों विशेष रूप से विज्ञान एवं प्रौद्योगिकी, वित्त और रक्षा एवं सुरक्षा के क्षेत्र में द्विपक्षीय भागीदारी को मजबूती देने में हुई प्रगति की सराहना की। प्रधानमंत्री ने कहा कि ब्रिटेन में रहने वाला भारतीय समुदाय दोनों देशों के बीच जीवित सेतु की भूमिका निभा रहा है और वह लोगों का लोगों से संबंधों का एक प्रमुख वाहक है। प्रधानमंत्री ने उम्मीद जताई कि दोनों पक्ष इन संबंधों को बढ़ाने के लिए साथ मिलकर काम करना जारी रखेंगे।
प्रधानमंत्री ने ऑस्‍ट्रेलिया के प्रधानमंत्री से दूरभाष पर बातचीत की

प्रधानमंत्री श्री नरेन्‍द्र मोदी ने आज ऑस्‍ट्रेलिया के प्रधानमंत्री श्री मालकॉम टर्नबुल को फोन पर दिपावली की शुभकामनाएं दी। प्रधानमंत्री श्री मोदी ने ऑस्‍टेलिया में भारतीय मूल के एक व्‍यक्ति श्री मनमीत अलीशेर की बर्बर हत्‍या पर भारत में महसूस की जा रही चिंता से भी अवगत कराया। प्रधानमंत्री श्री टर्नबुल ने हत्‍या पर दुख जताया और कहा कि मामले की जांच की जा रही है। प्रधानमंत्री श्री मोदी ने प्रधानमंत्री टर्नबुल को उनके 2017 के भारत दौरे के आमंत्रण की याद दिलाई।
कैबिनेट ने नवीन एवं नवीकरणीय ऊर्जा के क्षेत्र में तकनीकी द्विपक्षीय सहयोग पर भारत और फ्रांस के बीच सहम‍ति पत्र को मंजूरी दी

प्रधानमंत्री श्री नरेन्‍द्र मोदी की अध्‍यक्षता में केन्‍द्रीय मंत्रिमंडल (कैबिनेट) नेनवीन एवं नवीकरणीय ऊर्जा के क्षेत्र में तकनीकी द्विपक्षीय सहयोग पर भारत और फ्रांस के बीच सहम‍ति पत्र (एमओयू) को मंजूरी दे दी है। इस एमओयू पर 3 अक्‍टूबर, 2018 को हस्‍ताक्षर किए गए थे। मुख्‍य बातें भारत और फ्रांस का लक्ष्‍य आपसी लाभ, समानता और पारस्‍पारिकता के आधार पर नवीन एवं नवीकरणीय ऊर्जा से जुड़े मुद्दों पर तकनीकी द्विपक्षीय सहयोग को बढ़ावा देने के लिए सहकारी संस्‍थागत संबंध सुनिश्चित करने का ठोस आधार स्‍थापित करना है। अनुसंधान से जुड़े संयुक्‍त कार्यदल, प्रायोगिक आधार (पायलट) पर चलाई जाने वाली परियोजनाएं, क्षमता निर्माण कार्यक्रम, अध्‍ययन भ्रमण (स्‍टडी टूर), केस स्‍टडी और अनुभव/विशेषज्ञता को साझा करने के कार्य तकनीकी सहयोग के दायरे में आएंगे। लाभ एमओयू से भारत और फ्रांस के बीच द्विपक्षीय सहयोग बढ़ाने में मदद मिलेगी।
प्रधानमंत्री इंडिया ग्‍लोबल वीक 2020 में उद्घाटन भाषण देंगे

प्रधान मंत्री श्री नरेन्द्र मोदी इंडिया ग्‍लोबल वीक 2020 के पहले दिन उद्घाटन भाषण देंगे। तीन दिवसीय चलने वाले इस वर्चुअल सम्मेलन का विषय है ‘बी द रिवाइवल : इंडिया एंड अ बैटर न्‍यू वर्ल्‍ड’, इंडिया ग्लोबल वीक 2020 में 30 देशों के 5000 वैश्विक प्रतिभागियों को 75 सत्रों में 250 वैश्विक वक्ता संबोधित करेंगे। इस आयोजन में भाग लेने वाले अन्य गणमान्‍य वक्ताओं में विदेश मंत्री डॉ. एस. जयशंकर, रेल, वाणिज्य और उद्योग मंत्री श्री पीयूष गोयल, जम्‍मू कश्‍मीर के लेफ्टिनेंट गवर्नर, जी.सी. मुरमू, ईशा फाउंडेशन के संस्थापक सद्गुरु, आध्यात्मिक नेता श्री श्री रविशंकर, ब्रिटेन के विदेश मंत्री डॉमिनिक राब और गृह सचिव प्रीति पटेल, भारत में अमेरिकी राजदूत केन जस्टर और अन्य शामिल हैं। इस कार्यक्रम में मधु नटराज की “आत्मनिर्भर भारत” पर एक शानदार प्रस्‍तुति होगी और सुप्रसिद्ध सितार वादक पंडित रवि शंकर के 100वें जन्‍मदिन पर उन्‍हें श्रद्धांजलि अर्पित करते हुए उनके तीन प्रतिष्ठित छात्र संगीत का एक कार्यक्रम प्रस्‍तुत करेंगे।
प्रधानमंत्री ने वीडियो कॉन्फ्रेंसिंग के जरिये हरिद्वार में उमिया धाम आश्रम के उद्घाटन समारोह को संबोधित किया

प्रधानमंत्री श्री नरेन्‍द्र मोदी ने आज वीडियो कॉन्‍फ्रेंसिंग के जरिये हरिद्वार में उमिया धाम आश्रम के उद्घाटन समारोह को संबोधित किया। प्रधानमंत्री ने कहा कि भारत में आध्यात्मिक संस्थान सामाजिक सुधार के प्रसार के केंद्र रहे हैं। उन्होंने पर्यटन को भारत में एक प्राचीन अवधारणा और एक आध्यात्मिक परंपरा के रूप में वर्णित किया। उन्होंने कहा कि आज आश्रम का उद्घाटन होने से हरिद्वार आने वाले तीर्थयात्रियों को फायदा होगा। उन्होंने कहा कि यात्रा का विचार हमारी संस्कृति का एक अभिन्न हिस्सा है। यात्रा के माध्यम से हम देश के उन तमाम हिस्सों से परिचित हो जाते हैं जिन्‍हें हम अन्‍यथा देख भी नहीं सकते। प्रधानमंत्री ने कहा कि मां उमिया के भक्तों द्वारा किया जाने वाला काम कई लोगों के जीवन को छुआ है जिनमें लैंगिक समानता के मुद्दे पर लोगों में जागरूकता शामिल है। उन्होंने मेहसाणा जिले की महिलाओं को विशेष रूप से धन्यवाद दिया जिन्होंने ‘बेटी बचाओ, बेटी पढ़ाओ’ के संदेश को आगे बढ़ाया है। प्रधानमंत्री ने मां उमिया के सभी भक्तों से अपील की कि वे स्वच्छग्राही बनें और स्वच्छ भारत मिशन के लिए ताकत बढ़ाएं।
रेलवे बजट 2015 पर दूरदर्शन समाचार को दी गयी प्रधानमंत्री की प्रतिक्रिया का मूल पाठ

रेलवे बजट हिंदुस्तान के गरीब-से-गरीब मानव से जुड़ा हुआ बजट होता है। भारतीय रेल सिर्फ एक स्थान को दूसरे स्थान से जोड़ने के ही लिए नहीं, लेकिन भारत के अर्थतंत्र को गति देने का एक सशक्त साधन है। आज का बजट रेलवे के सर्वांगीण विकास को ले कर के आया है। रेलवे से नौजवानों को रोजगार मिल सकता है; रेलवे से पर्यावरण की भी चिंता हो सकती है; रेलवे से भारत की छवि को भी विश्व में उजागर किया जा सकता है; रेलवे से आर्थिक विकास को नई दिशा दी जा सकती है। कोई ऐसा पहलु नहीं है जो इस बार रेलवे बजट में अछूता रहा हो। मैं रेलवे मिनिस्टर का ह्रदय से अभिनन्दन करता हूँ कि वे तत्कालीन वाहवाही के मोह से बच करके पाँच साल की योजना ले करके आये हैं। पहली बार रेलवे ने financial discipline और expenditure में discipline – इसकी बात कही है। यह अपने आप में हिंदुस्तान के सामान्य मानव के पैसों को इज्ज़त देना, उसका सही इस्तेमाल करना – उस दिशा में प्रयास है। रेलवे में नौकरी पाने के लिए नौजवान बेताब होता है, लेकिन transparency नहीं थी। आज नौजवान को रोज़गार मिले, लेकिन भ्रष्टाचार से मुक्त व्यवस्था हो, उस दिशा में अहम् क़दम रेल मंत्री ने उठाया है। रेल बजट में सर्वाधिक ध्यान यात्रियों की सुविधा पर दिया गया है, रेलवे की गति पर दिया गया है, technology के upgradation पर दिया गया है, और नयी-नयी कल्पनाओं से भरा हुआ सर्वस्पर्शी, विकास के हर पहलू को छूने वाला, आज रेलवे बजट देश के सामने आया है। महिलाओं की सुरक्षा के लिए जो इंतज़ाम किये गए हैं, helpline की जो बात कही गयी है, जो permanent व्यवस्थाएं विकसित हो रही हैं, और रेलवे में यात्रा करने वाले मुसाफिर को अच्छा खाना मिले, एक सुविधा का माहौल उपलब्ध हो। World-class railway stations कैसे बनें? सिर्फ platform क्यों? ऊपर 20 मंजिला, 25 मंजिला station क्यों न हो? ऊपर हर प्रकार की सुविधायें क्यों न हों? Railway stations एक आधुनिक रेल की पहचान बन सकते हैं। अब तक रेल बजट कितने डिब्बे बढ़ेंगे, कितने डिब्बे AC होंगे, कितनी नयी trains चलेंगी, उसी सीमा में बंधा हुआ रहता था। यात्री भाड़ा बढाए बिना पहली बार 8 लाख करोड़ से भी ज्यादा पूँजी निवेश का संकल्प करने वाला यह बजट अपने आप में नेक और मुकम्मल इरादों का परिचायक है।
कुछ नया करना और काम में विविधता लाना हमारे स्टार्ट-अप्स के दो बड़े यूएसपी: पीएम मोदी

प्रधानमंत्री ने कहा है कि कुछ नया करना और काम में विविधता लाने की क्षमता हमारे स्टार्ट-अप्स के दो बड़े यूएसपी है।‘प्रारम्भ: स्टार्ट अप इंडिया इंटरनेशनल समिट को वीडियो कॉन्फ्रेंस के माध्यम से संबोधित करते हुए प्रधानमंत्री ने आज यह बात कही। स्टार्ट अप नए दृष्टिकोण, नई तकनीक और नए तौर तरीकों को लेकर आ रहे हैं। वे सोच की पुरानी परंपरा को बदल रहे हैं। स्टार्ट अप विविध विचारों के साथ आ रहे हैं और विभिन्न क्षेत्रों में बड़े पैमाने पर क्रांतिकारी बदलाव ला रहे हैं। वे बहुक्षेत्रीय क्रांति लेकर आ रहे हैं। स्टार्ट अप इको सिस्टम की सबसे बड़ी विशेषता यह है कि इसमें व्यवहार्यता की तुलना में जुनून अधिक है। श्री मोदी ने कहा कि ‘हम यह करने में सक्षम हैं’ का भाव आज के भारत के काम करने के ढंग का प्रत्यक्ष उदाहरण है। प्रधानमंत्री ने भीम-यूपीआई का उदाहरण दिया, जिसने भारत में भुगतान व्यवस्था में क्रांतिकारी बदलाव किया और केवल दिसम्बर 2020 में ही भारत में यूपीआई के माध्यम से 4 लाख करोड़ रुपये मूल्य का लेन-देन किया गया। इसी तरह से सौर ऊर्जा और एआई क्षेत्रों में भी भारत अगुवाई कर रहा है।
जलवायु पर अमेरिकी राष्ट्रपति के विशेष दूत श्री जॉन केरी ने प्रधानमंत्री श्री नरेन्द्र मोदी से मुलाकात की

जलवायु पर अमेरिका के राष्ट्रपति के विशेष दूत श्री जॉन केरी ने आज प्रधानमंत्री श्री नरेन्द्र मोदी से मुलाकात की। श्री केरी ने राष्ट्रपति बाइडन की तरफ से प्रधानमंत्री को शुभकामनाएं दीं। प्रधानमंत्री ने क्वैड नेताओं के शिखर सम्मेलन सहित हाल में राष्ट्रपति बाइडन के साथ हुए संवाद को सप्रेम याद किया और श्री केरी से राष्ट्रपति बाइडन व उप राष्ट्रपति कमला हैरिस को उनकी तरफ से शुभकामनाएं देने का अनुरोध किया। श्री केरी ने प्रधानमंत्री को भारत में पिछले दो दिन के दौरान हुई सफल और उत्पादक चर्चाओं के बारे में बताया। उन्होंने भारत की महत्वाकांक्षी नवीनीकरण ऊर्जा योजना सहित जलवायु से संबंधित कदमों को सकारात्मक रूप से लिया। उन्होंने प्रधानमंत्री को 22-23 अप्रैल, 2021 को होने वाले जलवायु पर नेताओं के शिखर सम्मेलन के बारे में संक्षेप में बताया। प्रधानमंत्री ने बताया कि भारत पेरिस समझौते के तहत राष्ट्रीय स्तर पर निर्धारित योगदान को पूरा करने के लिए प्रतिबद्ध है और इन प्रतिबद्धताओं को हासिल करने की दिशा में बढ़ने वाले कुछ ही देश हैं। श्री केरी ने कहा कि अमेरिका अपनी तरफ से भारत की हरित प्रौद्योगिकियों तक किफायती पहुंच और अपेक्षित वित्त को सुगम बनाकर उसकी जलवायु योजनाओं को पूरा समर्थन देगा। प्रधानमंत्री ने इस बात पर सहमति दी कि विशेष रूप से हरित प्रौद्योगिकियों के वित्तीय नवाचार और तेजी से अमल पर भारत और अमेरिका के बीच सहयोग का दूसरे देशों पर सकारात्मक प्रभाव पड़ेगा।